### Resumé

Center for Voldsforebyggelse har henvendt sig om ophængning af mindeplader for kvindedrab i Vejle Kommune. Udvalget skal beslutte, om der skal opsættes mindeplader i Vejle Kommune, herunder placering og varighed.

### Sagsfremstilling

Center for Voldsforebyggelse (CFV) er en nonprofit-organisation som siden 2021 har monitoreret kvindedrab i [adresse] tilbage til 2001. CFV har fundet 284 drab på kvinder og børn, hvoraf syv kvindedrab fandt sted i Vejle Kommune.

Med støtte fra  Oak Foundation Denmark sætter CFV med projektet Femicide Watch fokus på at forebygge kvindedrab i landets kommuner. Vejle Kommune er en af de 98 kommuner som CFV besøger i 2024 med ønske om at hænge mindeplader op.

Center for Voldsforebyggelses ambition med projektet Femicide Watch er at styrke [adresse] ambulante tilbud "Tal om Vold", som er støttet af Social- og Boligstyrelsen, Københavns Kommune, Odense Kommune og Aalborg Kommune, og er målrettet kvinder, børn, unge og pårørende.

På vegne af Center for Voldsforebyggelse og projektet Femicide Watch har henvendt sig til Vejle Kommune, for at høre om kommunen vil samarbejde om ophængning af 7 mindeplader for kvindedrab i Vejle Kommune. Samt en ekstra plade til information om projektet.  Mindepladerne er 9 cm i diameter og udført i messing. Pladerne anbefales ophængt samlet. På den enkelte plade vil stå der stå årstal for drabet, alder på dræbte og motiv. CFV anbefaler at pladerne opsættes et samlet sted - f.eks. på en facade eller ved et træ i et grønt område - hvor mindepladerne er synlige. Varighed kan være midlertidig (fx tre år) eller varig. Opsætningen markeres med en mindehøjtidlighed samt pressedækning. CFV afholder udgifter forbundet med projektet.

I Vejle Kommune er der placeret mindesteder forskellige steder, til eksempel mindesten for flagdag/udsendte soldater (Skyttehushaven) og mindesten (Snublesten) for ofre under 2. verdenskrig ([adresse]).

Teknisk Udvalg anmodes om en drøftelse af henvendelsen fra CFV samt beslutte, om der skal opsættes mindeplader i Vejle Kommune, herunder placering og varighed.

I forhold til en evt. placering af mindeplader anbefaler forvaltningen en bynær placering i et grønt område. Eksempelvis Nick Olesen eller Gunhild Overgaard.

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udvalget beslutter, om der skal placeres mindeplader for kvindedrab i Vejle Kommune, herunder placering og varighed.

### Beslutning

Udvalget anerkender at partnerdrab er en alvorlig samfundsudfordring, men ønsker ikke at den skal markeres særskilt med mindeplader.